ANDREW WOMMACK EVANKELIUMIN ÄÄRELLÄ
TALOUDENHOITO. OSA 10/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani hyvästä taloudenhoidosta.
Tämä on väkevää opetusta ja asiaa, jota ei usein kuule.
Monesti kun pastorit saarnaavat menestyksestä ja raha-asioista, -
he puhuvat vain siitä, että Jumala täyttää tarpeemme, jos annamme.
Asiaan liittyy niin paljon muutakin. Kyse on luottamuksesta Jumalaan -
ja sen huomaamisesta, että meidän tulee hoitaa Hänen resurssejaan.
Emme saa itse valita, mitä teemme. Siksi sarjani nimi on Taloudenhoito.
Haluan myös mainita, että kirja on saatavana myös espanjaksi.
Aiheesta on saatavana myös työkirja. Siinä on samat asiat kuin kirjassa, -
mutta ne on järjestetty niin, että sitä voi käyttää raamattupiireissä.
Sarjaan kuuluvat myös CD-levyt ja DVD taloudellisista läpimurroista.
Sarjan toinen osa on tänään tarjolla CD-levyllä ilmaiseksi.
Jokainen sarjan opetuksista on saatavana erikseen ilmaiseksi CD:llä -
niitä varten, jotka eivät voi tai halua maksaa niistä.
Koko sarja on saatavana pitkään, mutta kuusiosaisen sarjan toinen osa -
on tänään tarjolla viimeistä päivää ilmaisena lahjana kumppanieni tuella.
Haluan mainita, että olen viimeksi puhunut jakeesta Luuk. 16:10, -
jossa Jeesus sanoo, että jos olemme uskollisia vähässä, -
olemme sitä myös paljossa ja päinvastoin. Hän puhui rahasta.
Luottamus Jumalaan raha-asioissa on vähäisintä mahdollista luottamusta.
Yhdistin siihen Markuksen luvun 10, jossa rikas mies tuli Jeesuksen luo.
Hän oli valmis korottamaan Jeesusta jonkin verran, -
muttei halunnut tunnustaa Häntä Jumalana eikä antaa Hänelle kaikkea.
Jeesus näki sen ja osoitti rahan avulla, ettei mies luottanut Jumalaan.
Jeesus käski miehen myydä koko omaisuutensa ja antaa sen köyhille, -
niin hänellä olisi aarre taivaassa. Mies ei halunnut tehdä sitä.
Niinpä Jeesus sanoi: "Kuinka vaikea -
onkaan niiden, joilla on tavaraa, päästä Jumalan valtakuntaan!"
Opetuslapset järkyttyivät tästä, koska heillä itselläänkin oli rahaa.
Jeesus jatkoi: "Kuinka vaikea onkaan niiden, jotka luottavat tavaraansa, -
päästä Jumalan valtakuntaan!" Raha-asioissa tärkeintä on luottamus.
Miksei Jumala järjestänyt asioita niin, ettei meidän tarvitsisi antaa -
tai maksaa kymmenyksiä? Hän halusi, että luottaisimme Häneen.
On helppo sanoa luottavansa Jumalaan raha-asioissa -
ja uskovansa, että kaikki tulee Häneltä. Moni voi väittää niin, -
mutta maksatko kymmenykset? Noudatatko Jumalan ohjeita tässä?
Vai sanotko tarvitsevasi rahasi itse?
Silloin luotat rahoihisi. Et siis todella luota Jumalaan.
Nämä ovat kovia sanoja, mutta kaikki perustuu Raamattuun.
Tästä olen opettanut. Tiedän, että nämä asiat voivat olla vaikeita.
Opetan eri tavoin kuin moni muu. On hyvää tarkoittavia ihmisiä, -
jotka rakastavat Herraa, mutta eivät ole kuulleet totuutta tästä asiasta.
Siksi ette ole antaneet omastanne ettekä luottaneet Jumalaan.
Saatatte silti olla uudestisyntyneitä, mutta nyt kun tiedätte totuuden, -
uskon, että Jumala haluaa teidän tekevän päätöksen.
Teettekö niin kuin Raamattu sanoo vai jätättekö tämän asian huomiotta?
Luottamus Jumalaan raha-asioissa on tärkeää Jumala-suhteen kannalta.
Et tule menestymään suhteessasi Jumalaan, -
ellet opi luottamaan Häneen raha-asioissa.
Tiedän, että moni kritisoi tätä, mutta sanon niin Raamatun pohjalta -
ja uskon opetukseni olevan totta.
Tänään haluan näyttää teille jälleen yhden todistusvideon.
Jimenezin perheen tarina on mukana taloudellisten läpimurtojen DVD:llä.
He olivat maahanmuuttajia, ja heillä oli todella vaikeaa, -
mutta he uskoivat Jumalaan ja alkoivat kuulla opetustani -
Jumalan resurssien hoitamisesta.
Video on upea todistus siitä, mitä Jumala teki heidän elämässään.
Haluan päättää sarjan toisen osan heidän tarinaansa.
Luonnollisessa mielessä kaikki oli heitä vastaan, -
mutta he luottivat Jumalaan, ja siksi Jumala antoi heidän menestyä.
Jos Jumala teki sen heille, Hän tulee tekemään sen sinullekin.
Jumala on siunannut minuakin, vaikka olin ennen todella köyhä.
Jumalan rakkaus meihin ei rajoitu vain iankaikkisiin asioihin.
Hän ei vain valmista meitä taivasta varten, vaan rakastaa meitä nyt -
ja haluaa, että menestymme. Jakeessa Gal. 1:4 sanotaan, -
että Jeesus antoi itsensä syntiemme tähden pelastaakseen meidät -
nykyisestä pahasta maailmanajasta. Hän haluaa vapauttaa sinut -
köyhyydestä ja ongelmistasi, mutta sinun pitää luottaa Häneen.
Siitä antamisessa on kyse. Emme yritä ansaita Jumalan siunausta, -
vaan osoitamme luottavamme Häneen. Jos luotamme Jumalaan, -
saamme yliluonnollisia kykyjä. Haluan, että katsot tämän todistuksen.
Uskon, että se rohkaisee sinua luottamaan Jumalaan raha-asioissasi.
Tässä ovat Leonardo ja Iselsa, -
yrittäjäpari, joka asuu Texasissa, Houstonin esikaupunki Katyssa.
He pyörittävät yhdessä Alpha Dental -nimistä hammaslääkäriklinikkaa.
Leonardo on toimistopäällikkö ja Iselsa hammaskirurgi.
Klinikka menestyy hyvin. Leonardo ja Iselsa eivät ole syntyneet USA:ssa.
Olen kotoisin Kolumbiasta. Tulin tänne noin 16-vuotiaana.
Jumala voi käyttää niin texasilaista junttia kuin kolumbialaista miestäkin.
Tulen Dominikaanisesta tasavallasta. Opiskelin siellä hammaslääkäriksi.
Monet opiskelutoverini ja opettajani olivat lähdössä Yhdysvaltoihin, -
joten minäkin päätin lähteä.
He tosin menivät New Yorkiin, minä päädyin Texasin Houstoniin.
Vuonna 1995 etsiskelin kerran sopivaa radiokanavaa.
Andrew opetti radiossa siitä, että Jumala on hyvä Jumala.
Dios es un Dios bueno. ―Dios es un Dios bueno.
Se oli ensimmäinen Andrewin opetus, josta kuulin Leonardon kautta.
Hän sanoi, että se on yksinkertaista. Jumala on hyvä ja paholainen paha.
Ymmärsin, että kaikki hyvät lahjat ympärilläni tulevat Jumalalta, -
pahat asiat taas eivät ole Jumalasta. ―Muistan Andrew'n opettaneen, -
ettei Jumala ole vastuussa siitä, että elämässämme on sairautta.
Se tuntui oudolta, koska olin kuullut sellaista opetusta uskoontulostani asti.
Minulle oli opetettu, että Jumala antaa elämäämme sairautta -
ja pitää meidät suorastaan köyhinä.
Meillä oli tarpeeksi rahaa arkiseen elämään ja itsellemme, -
mutta meillä ei ollut varaa antaa rahaa muille tai nauttia elämästä.
Koska olen Kolumbiasta, minulla on katolinen tausta.
Synnyin katoliseen perheeseen ja kävin katolista lukiota.
Minut oli kastettu, ja kävin ehtoollisella. Tein kaiken, mitä piti.
Kulttuurissamme ajatellaan, että ellei paastoa ja rukoile, ei tule siunatuksi.
Jos jotain hyvää tapahtuu, ihmiset sanovat: "Herra on siunannut minua.
Ehkä tein jotain hyvää. Ehkä rukoilin tarpeeksi tai annoin tarpeeksi almuja."
Asia on päinvastoin. Meitä on jo siunattu.
Room. 2:4:n mukaan Jumalan hyvyys vetää meitä parannukseen.
Ei Jumala yrittänyt varastaa minulta mitään, paholainen yritti.
Kuten Andrew sanoi, paholainen söi lounaani nenäni edestä.
Päivä päivältä minussa kasvoi jano tehdä jotakin suurempaa.
Halusin pätevöityä hammaslääkäriksi täällä ja toimia unelma-ammatissani.
Erikoista kyllä, juuri seurakunnassa sanottiin, ettei ollut Jumalan tahto, -
että hän menisi yliopistoon täällä. Hän toimi tuolloin hammashoitajana.
Seurakuntalaiset eivät rohkaisseet minua, vaan monet sanoivat, -
ettei unelmani ehkä ollut Jumalasta. Ehkä minun ei pitäisi yrittää muuttua.
Se oli turhauttavaa, koska näin nuoria, vastavalmistuneita hammaslääkäreitä.
He eivät tienneet mitään. Minulla taas oli jo paljon tietoa -
ja kokemusta, sillä olin avustanut hammaslääkäreitä vuosia.
Hallitsin monia erikoisaloja, mutta en voinut toimia lääkärinä, -
sillä en ollut pätevä. Se oli vaikeaa. Asia vaivasi, enkä halunnut elää niin.
Meilläpäin Amerikkaa pidetään maana, jossa unelmat toteutuvat.
En kuitenkaan elänyt unelmaani, vaikka asuinkin Amerikassa.
Hän lähetteli hakemuksia eri puolilla maata sijaitseviin yliopistoihin, -
kuten NYU:hun, Penn-yliopistoon ja kalifornialaiseen Pacific-yliopistoon.
Tutkin, mitkä näistä yliopistoista hyväksyivät opiskelijoiksi ihmisiä, -
jotka olivat valmistuneet ulkomailla, ja lähetin hakemuksen jokaiseen.
Yliopistoon hakeminen oli maksullista.
Olin käyttänyt kaikki säästöni hakemusten lähettämiseen.
Siitä ei ollut mitään hyötyä. Kukaan ei ottanut minuun yhteyttä.
Minua ei kutsuttu opiskelemaan mihinkään näistä yliopistoista.
Se teki minut todella surulliseksi.
Iselsan haave hammaslääkärin tutkinnosta vaikutti mahdottomalta.
Leonardo taas opiskeli Raamattua.
Hän opiskeli Jumalan Sanaa kaikki lauantait ja oppi todella paljon.
Luin paljon Raamattua ja etsin Herraa, mutta tarvitsin jonkun, -
joka auttaisi minua saamaan laajemman ymmärryksen Sanasta.
Siksi aloin kuunnella Andrew Wommackia joka päivä.
Omaksuin kaiken, mitä hän sanoi radiossa, -
mutta tarkistin myös, mitä Raamattu sanoi. Opetuksessa oli järkeä.
Yksi ensimmäisistä tilaamistani opetuksista oli "Jumala on hyvä."
Jumala on hyvä ja tekee hyvää.
Muistan, että kuuntelin tuota kasettia aina vain uudestaan.
Mieleni uudistui, kun luin Jumalan Sanaa ja kuuntelin tätä opetusta.
Minulla on vieläkin laatikollinen kasetteja, joita kuuntelin vuosikausia.
Vuosina 1995―96 soitin joka viikko ja tilasin uusia kasetteja.
Haluan antaa kunnian Herralleni ja Pelastajalleni Jeesukselle -
Andrew'n kaltaisista miehistä. Hänen työnsä kosketti sydäntäni.
Tuolloin rahatilanteeni oli huono enkä voinut maksaa kaseteista.
Hän ei veloittanut kaseteista mitään.
Haluan kiittää siitä myös hänen järjestönsä yhteistyökumppaneita.
Siitä lähtien elämäni alkoi muuttua.
Leonardo pisti oppimansa asiat käytäntöön ja kertoi niistä Iselsalle -
siinä asiassa, jossa se oli tärkeintä.
Kerran hän oli masentunut lähetettyään monta hakemusta -
eri kouluihin. ―Odotin hänen sanovan: "Rakas, olen pahoillani.
Kyllä asiat järjestyvät." Näin kirkossa sanottiin, mutta hän puhui toisin.
Sanoin: "Uskotko, että Jumala estää sinua menemästä yliopistoon -
ja toteuttamasta unelmaasi?"
Jos Jumala ei halua avata sinulle ovia, unohda koko juttu.
Kukaan ei voi voittaa Jumalaa.
Jos taas itse estin itseäni, minun piti uudistaa mieleni. ―Tutkia Raamattua -
ja alkaa tunnustaa Sanaa ja uskoa, ettei Jumala ole sinua vastaan.
Silloin se tapahtuu. ―Silloin on toivoa.
Se vähän järkytti häntä, koska hän ei ollut kuullut sellaista ennen.
Opin, mutta se oli vaikeaa. Muistan, että joskus kysyin Jumalalta, -
oliko tämä tosiaan Hänestä ja puhuiko Hän todella Leonardolle.
Oliko hän oppinut jotain? Hän kertoi minulle yhden opetuksen kerrallaan, -
ja minä vastustin sitä. Halusin tietää, missä päin Raamattua sanotaan niin.
Hänen piti selittää se minulle ja näyttää se minulle Raamatusta.
En uskonut siksi, että hän sanoi niin.
Luin ja tutkin Raamattua ja panin oppimani täytäntöön. Se olikin totta!
Se oli minulle käännekohta, ja aloin kuunnella häntä.
Englanninkielinen Raamattu ja Andrew Wommackin opetus -
olivat minulle outoja, mutta opin paljon ja aloin arvostaa Andrew'ta.
Iselsa ja Leonardo valmistautuivat uuteen hakukierrokseen -
soveltaen sitä, mitä olivat oppineet.
Lähetin hakemukset uudestaan ja maksoin kaikki hakumaksut.
Rukoilimme niiden puolesta Raamatun kanssa.
Sen perusteella, mitä olimme oppineet Raamatusta ja Andrew'n kaseteilta, -
että Jumala on hyvä Jumala, pidimme toisiamme kädestä kiinni -
ja puhuimme hakemuksille Jumalan Sanaa, kuten jaetta Ps. 5:13, -
jonka mukaan Herra suojaa vanhurskasta armollaan kuin kilvellä, -
tai Jes. 54:17 "Jokainen ase, joka valmistetaan sinun varallesi, -
on oleva tehoton". Puhuimme hakemuksille Sanaa ja lähetimme ne.
Käskimme koulujen ovien aueta.
Silloin alkoi tapahtua. ―Aloimme saada kutsuja.
Ensin sain vain hylkääviä vastauksia, mutta kun uudistin mieleni -
Jumalan Sanan avulla sen mukaan, mitä Leonardo oli oppinut -
Andrew Wommackin opetuksista, haimme yhdessä ja ovet aukenivat.
Hän sai niin monta tarjousta eri yliopistoista eri puolilta maata, -
että muutimme rukoustamme. Emme enää anoneet opiskelupaikkaa, -
vaan pyysimme Jumalaa näyttämään, mikä yliopistoista olisi hänelle paras.
Jumala avasi oven San Franciscon University of Pacificiin.
Siellä oli Jumalan armo ja siunaus ja upeita ihmisiä. Se on yksityiskoulu.
Jumala käytti minua siellä. Opiskelu oli vaikeaa.
En ollut tottunut tekemään tenttejä enkä ollut enää teini-ikäinen.
Näin kuitenkin Jumalan käden elämässämme siellä. ―Muistan, -
että ensimmäisenä opiskeluvuotena vaimoni ei menestynyt kovin hyvin.
Kieli tuotti vaikeuksia, sillä äidinkielemme on espanja.
Olimme oppineet, että Jumala on hyvä ja että Hän on puolellamme, -
ei meitä vastaan. Niinpä rukoilimme yhdessä ja sanoimme, -
että Iselsa on sekä Herralle että ihmisille otollinen.
Aloittaessaan opiskelun hän oli yksi heikoimmista opiskelijoista.
Lopulta hänestä tuli oppilaskunnan varapuheenjohtaja. Kiitos Jumalalle!
Jumalan hyvyys ei jäänyt San Franciscoon. Iselsan valmistuttua -
he palasivat Houstoniin, jossa Iselsa työskenteli hammaslääkärinä -
ja unelmoi omasta klinikasta. He ottivat yhdessä uskonaskeleen -
ja avasivat klinikan vuonna 2008, juuri kun talous kääntyi laskuun.
Kun avasimme klinikan, taloustilanne oli todella huono, -
mutta löysimme paikan ja avasimme.
Jopa ihmiset, jotka kutsuivat itseään kristityiksi ja uskoviksi, -
eivät uskoneet, että pysyisimme pystyssä pitkään, mutta pysyimme, -
koska uskoimme, että jos Jumala avasi oven, Hän ei sulkisi sitä.
Tukeuduimme Raamattuun, ja Jumala piti meidät pystyssä lamankin aikana.
Klinikka ei vain pysynyt auki. Potilastuolit täyttyivät uskon sanoilla.
Tulimme klinikalle aikaisin aamulla. Hän avasi oven ja rukoili potilaita.
Raamattu sanoo, että tuntemattomat ihmiset etsisivät meitä Jumalan takia.
Pidimme kiinni Jumalan lupauksista. Raamattu sanoo jakeessa Jes. 55:5 -
"Katso, sinä olet kutsuva pakanoita, joita sinä et tunne, ja pakanat, -
jotka eivät sinua tunne, rientävät sinun tykösi Herran, sinun Jumalasi, -
tähden, Israelin Pyhän tähden, sillä hän kirkastaa sinut."
Seisoin ovella ja julistin uskoani Jumalan Sanan kautta uskoen, -
että Jumala on hyvä.
Tuntuu hullulta, että hän kutsuu potilaita tulemaan.
Hän kutsuu ihmisiä kaikista ilmansuunnista Alpha Dentaliin.
Hän toimii Jumalan Sanan mukaan, ja usko tai älä, meillä oli potilaita.
Ihmisiä tuli Houstoniin jopa todella kaukaa. Se on ihmeellistä.
Tänään ovet ovat auki. Olemme kiireisiä ja uskomme yhä Jumalaan.
Jos potilaita ei ole tarpeeksi, rukoilemme, ja potilaita on taas.
Päivisin he menestyvät klinikallaan, ja vapaa-aikanaan iltaisin -
Leonardo käyttää puhujanlahjaansa espanjankielisessä seurakunnassa.
He molemmat ovat avokätisiä antajia ja kiitollisia Andrew'n tukijoita.
Jumala oli meille uskollinen Andrew'n työn kautta. He auttoivat meitä, -
kun emme voineet ostaa kasetteja.
Nyt on meidän vuoromme olla uskollisia Jumalalle ja Andrew'lle.
Hän opetti Leonardoa, joka opetti minua. Nyt minä tilaan CD-levyjä, -
käyn kokouksissa ja ostan kirjoja antaakseni niitä muille.
Tämä oli yksi, jota rakastan, "Henki, sielu ja ruumis."
Monet tarvitsevat näitä espanjaksi.
Minulla on kirjoja äitiäni, veljeäni ja ystäviäni varten.
Kun Leonardo kertoi minulle Andrew Wommackista ja siitä, -
mitä oli oppinut häneltä, -
ja aloin elää elämääni Jumalan Sanan kautta, elämäni muuttui.
Leonardo ja Iselsa uskovat voivansa avata lisää hammasklinikoita -
ja saavansa lisää tilaisuuksia julistaa Sanaa Jumalan hyvyyden tähden.
Jumala on ollut meille todella hyvä.
Tiedämme, ettei Jumala vie eikä pidätä meiltä mitään hyvää, -
vaan antaa meille kaiken hyvän. Jakeessa Jaak. 1:17 sanotaan: -
"Jokainen hyvä anti ja jokainen täydellinen lahja tulee ylhäältä, -
valkeuksien Isältä, jonka tykönä ei ole muutosta, ei vaihteen varjoa."
Jumala on hyvien asioiden antaja.
Olemme tyytyväisiä Jeesukseen ja siihen, mitä Hän on meille tehnyt.
Dios es un Dios bueno, Jumala on hyvä Jumala.
Andrew näytti tänään Leonardo ja Iselsa Jimenezin läpimurtotarinan.
Voit nähdä sen uudestaan sekä viisi muuta todistusta, -
jos ostat taloudellisten läpimurtojen DVD:n.
Saat sen haluamasi suuruista rahalahjaa vastaan.
Voit myös saada sen osana Hyvä taloudenhoito -pakettia, -
johon kuuluvat opetus taloudenhoidosta CD-levyillä, -
kirja, työkirja sekä taloudellisten läpimurtojen DVD-levy.
Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Nettisivuiltamme näet kaikki tavat, joilla voit tilata opetuksen.
Sarjan toinen osa käsittelee menestyksen ensimmäistä askelta.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Opetus on tänään saatavana viimeistä päivää, joten toimi heti.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Marraskuussa hän vierailee Arizonassa ja Texasissa.
Tammikuussa hän käy Arizonassa -
ja pitää vuotuisen miesten konferenssin Woodland Parkissa.
Lisätietoa tapahtumista alueellasi saat nettisivuiltamme.
Andrew Wommackin työ ja Charis- raamattukoulu tarjoavat paikan, -
jossa uskovat voivat kokea ihmeitä Jumalan Sanan kautta.
Iso osa seurakunnasta ei usko, että Jumalan tahto on parantaa.
Tai Jumala voi parantaa joskus, mutta he eivät tiedä, milloin.
Suuri osa työstämme koulussa on kouluttaa uskovia näkemään, -
että he voivat tehdä suuria tekoja. Emme ole mitään supersankareita.
Halusimme tarjota ilmapiirin, jossa ihmiset voivat tutkia, -
mitä Raamattu sanoo parantamisesta. Monet kaipaavat paranemista, -
mutta kun he löytävät Parantajan ja saavat asiat tärkeysjärjestykseen, -
eli etsivät ensin Jumalan valtakuntaa ja vasta sitten kaikkea muuta, -
alkaa tapahtua upeita asioita. On hienoa seurata sitä.
Tämä on parantamiskoulu, koska täällä opitaan parantamaan.
Jeesus heissä parantaa ihmisiä. Hekin voivat tehdä ihmeitä.
Monet paranevat katsoessaan live-opetusta netin kautta.
Se on uskomatonta.
Voitelu on todellinen! Toivomme, etteivät opiskelijat pidä itsellään -
koulussa oppimiaan asioita vaan vievät ne kaduille.
Nettisivuiltamme saat lisätietoja parantamiskoulusta.
Parantamiskoulu on yksi esimerkki Andrew'n mediatyön -
ja Charis-raamattukoulun yhteistyöstä. Ne tarjoavat paikan, -
jossa uskovat voivat soveltaa Sanaa ja saada ihmeellisiä tuloksia.
Andrew Wommackin työ ja Charis. Muuta elämäsi. Muuta maailma.
Hei! En kuullut, että tulitte. Olen Daniel Amstutz, -
Charis-raamattukoulun ylistys- ja taidetuotantojen johtaja.
Haluan kutsua teidät kokemaan jotakin upeaa.
Järjestämme kolmena peräkkäisenä viikonloppuna teatteri-illallisia.
Lisätietoa nettisivuiltamme.
Suomennos: Anni Lähteenmäki